Izvor: N1

Nakon burnih zbivanja koji potresaju vlast u Hrvatskoj, danas je odlučio progovoriti šef najjače oporbene stranke - Zoran Milanović.

'Dvije su teme: prva je politička odgovrnost predsjednika HDZ-a oko MOL-a. On bi morao odlučiti želi li se baviti javnim ili privatnim poslom. To zajedno ne može ići. Iz primjera lobista MOL-a taj jedan trokut odnosa jasno ukazuje na plodan i lijepo aranžiran poslovni odnos obitelji Karamarko i MOL-a.

Mi smo u sporu s MOL-om, a HDZ želi istaknuti da se prekine taj postupak, kao što i MOL traži, a lobist MOL-a ima na pay checku suprugu Karamarka.

'Karamarko je trebao dati ostavku'

Ja ne kažem da tu postoji kaznena odgovornost: Karmarko je trebao dati ostavku, a kako to nije učinio mi ćemo pokrenuti postupak njegovog opoziva u Saboru. Treba razdvojiti privatno od javnog, a očito se ta priča ponavlja u HDZ-u iz koljena na koljeno. Vidjet ćemo što o tome misli stranka s kojojm je HDZ na vlasti. Što će reći Most.

Mi izgleda nemamo parlamentarnu većinu tu se preslaguju i ostaje činjenica da Vladu nemamo i da nije jasno koja je većina podržava.

Ovaj prijedlog za izglasavanje nepovjerenja je prilika da njegovi partenri u Vladi kažu što misle o činjenicama kojie su nepobitne. Ne ulazim u kaznenu sferu odgovornosti', kazao je Milanović.

Nastavio je o jučerašnjem Vladinom potezu da određene tvrtke skine s popisa strateških.

Ako ACI nije strateška firma, ne znam koja jest'

"Druga točka je možda i suvišna, ali je treba spomenuti. To je pokušaj prodaje tvrtki u državnom vlasništvu na telefonskoj sjednici. S popisa se uklone tvrtke da bi se olakšala procedura...

Ako ACI nije strateška tvrtka onda ne znam što je: Ona kreira ponudu i proizvod i jako je velika razlika ima li država udio ili su manjinski partner, a time upravlja netko iz delegacije iz Ankare.

To navodim kao primjer koji pokazuje neshvaćanje što je strateško. Tražit ćemo da se o ovome razgovara u Saboru.

Zašto rade to? Netko je donio loše poslovne običaje koji možda funkcioniraju u farmaceutskoj industriji. S obzirom da oni o tome ne žele razgovarati niti na Vladi, mi tražimo da se o tome razgovara u Saboru pa ćemo vidjeti stav većine za koje nema dokaza da je živa od Uskrsa", govori šef SDP-a.



Ozbiljna politička kriza

Na djelu je ozbiljna politička kriza u Hrvatskoj, sva sreća da nema vanjske ugroze pa građani mogu biti mirni za svoje živote.

Koalicija uopće ne funkcionira. Imamo premijera koji je eksperimentalni premijer i to nikako ne funkcionira, ne zato što on to možda ne bi bio u stanju raditi, nego to u ovom okolnostima ne funkcionira. Imamo većinu koju nemamo. Imamo manje partnere koji će teško više ikad dobiti šansu da uđu u Sabor i za mandat će se držati zubima.

Imamo Most s kojim smo pregovarali i mi u dobroj vjeri. Most je otišao HDZ-u ja sam odmah nakon izglasavanja podrške toj vladi kazao na koje tri točke ta vlada počiva.

Upitan je li trebao biti u Saboru jučer Milanović kaže kako ne misli da jest.

''Može me plaćati Sabor ali i SDP. Postao sam predsjednik stranke, a da nisam ni bio zastupnik. Imao sam više aktivnosti nego svi moji prethodnici zajedno. Značajne događaje u Saboru ne propuštam. Moj radni dan traje 24 sata i stalno sam u kontaktu s kolegama u Saboru. Kada ću biti fizički u Saboru? Bit ću, sigurno'', kazao je Milanović.

Upitan je li protiv prodaje svih tvrtki skinutih s popisa strateških i kakav je njegov stav oko INA-e Milanović kaže kako ti potezi Vlade pokazuju bezidejnost Vlade.



''INA možda je najvažnija, ali to ne potiskuje ono što sam rekao o harmoniji poslovnih interesa jedne obitelji i MOL-ovih lobista. Ono što intrigira jest pitanje zašto su ove druge tvrtke maknute s popisa strateških tvrtki. Ovo pokazuje potpunu bezidejnost. Oni uopće ne razmišljaju strateški. To dolazi od onih istih ljudi koji su razmišljali o privremenoj suspenziji 2. mirovinskog stupa. Tako razmišljaju loši mešetari'', kazao je Milanović.

''Karamarko se mora miješati u posao INA-e, to mu je posao. Radi se o incestuoznom sukobu interesa. Lobist MOL-a dio tog novca prelijeva supruzi predsjednika HDZ-a'', rekao je.

O izglasavanju povjerenja Vladi Milanović je opet ponovio.

''Izglasavanje povjerenja jednom čovjeku je ustavno moguće. Brzo ćemo to napraviti, ovisno o razvoju događaja. Ovo je neka vrsta vakuuma i nitko u Europi za ovo zanimanje nije čuo, za ovo nema seminara'', kazao je Milanović dodavši da očekuje podršku ljudi čiste savjesti koji razlikuju javno od privatnoga.

Sve o posljednjim turbulentnim zbivanjima na političkoj sceni čitajteOVDJE